અફઘાનિસ્તાને પહેલા બેટિંગ કરતા ૬ વિકેટે ૧૪૫ રન બનાવ્યા. જેના જવાબમાં બાંગ્લાદેશની ટીમ ૧૪૪ રન જ બનાવી શકી અને ૧ રને તેણે મેચ ગુમાવવાનો વારો આવ્યો. અફઘાનિસ્તાન તરફથી શાહઝાદે ૨૬, કેપ્ટન સ્ટેનીકઝાઈએ ૨૭ અને શેનવરીએ અણનમ ૩૩ રનની ઈનિંગ રમી હતી. જેની મદદથી અફઘાનિસ્તાને ૬ વિકેટ ગુમાવી ૨૦ ઓવરમાં ૧૪૫ રન બનાવ્યા. જ્યારે બાંગ્લાદેશ તરફથી નઝમુલ ઈસ્લામે ૨ અને અબુ જાયદે ૨ વિકેટ ઝડપી હતી. જ્યારે શાકિબ અલ હસન અને અરીફુલ હકે ૧-૧ વિકેટ ઝડપી હતી. ૧૪૬ રનના લક્ષ્યાંકનો પીછો કરવા ઉતરેલ બાંગ્લાદેશની શરુઆત ખૂબ જ ખરાબ રહી હતી. તેણે ૧૬ રનના સ્કોરે જ પોતાની પ્રથમ વિકેટ તમિમ ઈકબાલના રુપમાં ગુમાવી હતી.